《喜雨》
宋代·刘敞

海上雨初至，中庭树交翻。幽人整冠带，喜见雷电存。

积润泻河整，馀滋被邱原。鱼龙倘可活，蛙黾谁嫌喧。

稍稍秋欲变，微凉入前轩。古人致亹亹，吾亦开吾樽。

御叔小丈夫，颇知笑臧孙。贤愚定谁是，兴尽忽忘言。

作者简介：刘敞（1019—1068）北宋史学家、经学家、散文家。字原父，一作原甫，临江新喻荻斜（今属江西樟树）。庆历六年与弟刘攽同科进士，以大理评事通判蔡州，后官至集贤院学士。与梅尧臣、欧阳修交往较多。为人耿直，立朝敢言，为政有绩，出使有功。刘敞学识渊博，欧阳修说他“自六经百氏古今传记，下至天文、地理、卜医、数术、浮图、老庄之说，无所不通；其为文章尤敏赡”，与弟刘攽合称为北宋二刘，著有《公是集》。